cyanic-selkie/wikianc huggingface dataset:
Jean Fernandez
Pelaajana
Fernandez tuli Algeriasta Ranskaan vanhempiensa kanssa vuonna 1962. Fernandez aloitti peliuransa AS Béziersin joukkueessa ja 1974 hänen ammattilaisuransa alkoi. Pelipaikaltaan Fernandez oli puolustava keskikenttäpelaaja. Hän jätti AS Béziersin 1975 ja siirtyi Olympique de Marseilleen, jossa hän pelasi viisi vuotta. Marseillen lisäksi Fernandez edusti peliurallaan vuosina 1980–1982 Girondins de Bordeaux'ta ja 1982–1985 AS Cannes'ta. Fernandez pelasi 209 ottelua Ranskan pääsarjassa, 142 Marseillessa ja 67 Bordeaux'ssa.
Kaupunkitaloustiede
Historia
Nykyaikaisen kaupunkitaloustieteen taustalla on klassisen kauden taloustiede ja tieteilijöiden kuten David Ricardo, Johann Heinrich von Thünen, Alfred Marshall ja Henry George työ. Varhaisia läpimurtoja oli esimerkiksi Ricardon maanvuokralaki. 1990-luvulta lähtien eräs merkittävä tutkimussuunta on ollut talousnobelisti Paul Krugmanin aloittama uusi talousmaantiede. Muita alan merkittäviä tutkijoita ovat olleet mm. Fujita ja Mori.
Mittakaavaedut
Jos kotitaloudet ovat yhtä tuottavia kaikkien hyödykkeiden tuottamisessa ja tuottavuus on sama tuotannon määrästä riippumatta, kaikki kotitaloudet kykenevät tuottamaan tarvitsemansa hyödykkeet itse eikä tarvetta omavaraistaloudesta poikkeamiseen ole. Adam Smith kirjoitti vuonna 1776: "Skotlannin Ylämaalla jokaisen maanviljelijän on toimittava myös teurastajana, leipurina ja oluenpanijana oman perheensä tarpeiksi." Jos kuitenkin erikoistumisella tai tuotannon mittakaavan kasvattamisella voidaan parantaa tuotannon tehokkuutta päädytään siihen, että tuotannon keskittäminen alueellisesti on kannattavaa. Syntyy teollisuuskaupunkeja ja kauppapaikkoja, joiden ympäristöön ihmiset muuttavat työn, kaupan ja palveluiden perässä. Tällaiset suurtuotannon edut eli mittakaavaedut ovat historiallisesti olleet merkittävin taloudellinen perustelu kaupunkien olemassaololle. Skaalaetujen taustalla ovat erikoistuminen ja jakamattomat tuotannontekijät kuten koneet ja rakennukset.
Keskuspaikkateoria
Keskuspaikkateoriasta voidaan tehdä eräitä merkittäviä havaintoja. Ensinnäkin yritysten tuotantojen erilaiset mittakaavaedut aiheuttavat eri laajuiset markkina-alueet mikä puolestaan synnyttää kooltaan, erikoistumiseltaan ja monipuolisuudeltaan toisistaan poikkeavia kaupunkeja alueelle. Toisena jos eri toimialojen yrityksillä olisi samanlaiset mittakaavaedut suhteessa asukaskohtaiseen kysyntään, olisivat alueen kaikki kaupungit saman suuruisia keskenään. Kolmantena liikennejärjestelmän parannukset laajentavat markkina-alueita mikä vähentää yritysten määrää ja siten supistaa myös kaupunkien määrää ja kasvattaa jäljelle jääviä kaupunkeja. Kenties yllättäen paremmat liikenneyhteydet eivät siis tässä mallissa pienennä kaupunkien kokoa, vaan kasvattavat niitä.
Alueiden väliset tuloerot
Edelleen alueellisia tuloeroja mitattaessa on tärkeä huomioida, mitataanko tuloja kotitaloutta kohti vai kulutusyksikköä kohti, joka tarkoittaa painotettua henkeä kohti mitattua kulutusta. Esimerkiksi Helsingin seudulla merkittävä osa alueellisista tuloeroista mitattuna kotitalouksien kesken häviää, kun tuloeroja mitataan kulutusyksikköä kohti.
Kyläpelimannit
Kyläpelimannit oli yhtye, joka levytti 1970- ja 1980-luvuilla.
Einar Hagman
Einar Hagmanin puoliso oli Gertrud Atalida Ingman. Heidän poikansa oli toimittaja Kaj Hagman, joka julkaisi isänsä pakinoista toimittamansa kirjan Ur dagboken vuonna 1981.
Suomalaiset loitsut
Suomalaisen loitsun eräs perustyyppi perustuu loihdittavan kohteen alkuperän eli synnyn tuntemiseen ja julkilausumiseen. Jos jonkun asian, esimerkiksi vihollisen, raudan, veren tai pedon myyttinen alkuperä ja kehitys nykymuotoonsa asti tunnetaan, sitä voidaan myös tällä tiedolla hallita. Uskottiin, että vihollinen voitettiin tai luonnonvoimaa hallittiin kertomalla sille, miten se oli syntynyt ja kehittynyt.
Uus-Babylonia
Lyhyt historia
Alussa Babylonin pohjoispuolella, Tigrisin itäpuolella oleva entinen gutilaisten hallitsema seutu siirtyi Gobryasin johtamana Persian vallan alle. Persialaiset voittivat taistelun Sipparissa, joka lienee ollut Babylonian toiseksi merkittävin kaupunki.
Muutaman taistelun jälkeen Kyyroksen johtamat persialaiset marssivat Babyloniin taisteluitta. Kaupungissa avattiin portit Persian joukoille 12. lokakuuta 539. Persialaiset eivät ryöstelleet kaupunkia. 17 päivän päästä Kyyros saapui kansan hurratessa ja juhliessa Babyloniin. Samoihin aikoihin muut Babylonian kaupungit antautuivat Persialle. Myös Pohjois-Mesopotamia, Syyria ja Palestiina siirtyivät ilman verenvuodatusta Persialle. Nabunaid joutui vangiksi, mutta on saattanut saada pienen alueen valtansa alle Itä-Persiasta. Tämän jälkeen Babylonia kapinoi muutaman kerran huonolla menestyksellä Persiaa vastaan.
Kulttuuri
Eräässä kirjeessä liikematkalla ollut kauppias vastaa vaimolleen, että "...jumalien armosta voin hyvin. Kotiinpäin matkustavan kauppiaan mukana lähetän sinulle vehnää. Ole kotia hoitaessasi huolellinen ja rukoile jumalia. Lähetä jotain tietoja itsestäsi". Muuan nimettömäksi jäänyt nainen taas kirjoittaa ystävättärelleen ihmettelevään sävyyn, että miksi tämä ei halua tavata häntä, vaikka he ovat nyt samassa kaupungissa.
Liikeasiat ja velat eivät aina menneet tuohonkaan aikaan kuten olisi pitänyt. Muuan mies on mennyt takuuseen ystävänsä puolesta viljakauppiaalle. Velallinen ei ollut maksanut viljakauppiaalle ja nyt takaaja tiedustelee, että "Onko tarkoitus, että minä maksan velkasi?" Kirjoittaja jatkaa, että jos maksua ei ala kuulua, niin "...haastan sinut kuninkaan tuomioistuimen eteen."
Carrion (yhtye)
Carrion on vuonna 2003 perustettu puolalainen rock-yhtye Radomista.
Wang Chengyi
Wang Chngyi on saavuttanut olympialaisissa Ateenassa 2004 pronssia 50 m urheilukiväärissä asentokilpailussa. Hän saavutti myös pronssia samassa lajissa MM-kilpailuissa tyttöjen sarjassa Lahdessa 2002.
Taina Latvala
Latvala asuu Helsingissä ja työskentelee vapaana kirjailijana. Hän on Suomen Kirjailijaliiton jäsen.
Kollageeni
Ihmisen luontainen kollageenin tuotanto alkaa hidastua pikkuhiljaa jo noin 25-vuotiaana. Samalla kollageenin rakenne heikentyy. Kollageenin väheneminen hidastaa esimerkiksi nivelten, jänteiden, rustojen ja ihon uusiutumista ja joustavuutta.
Kollageenit ovat elimistön yleisimpiä proteiineja ja tärkeitä solun ulkoisen aineen rakenneosia, jotka antavat tukea ja lujuutta kudoksille. Kollageenit muodostavat kolmoiskierteisiä rakenteita, joiden erityispiirteenä ovat muokatut proliini- ja lysiini-aminohapot. Kollageeni antaa suuren vetolujuutensa ansiosta kudoksille mekaanista kestävyyttä.
Amir Peretz
Peretz voitti 9. marraskuuta 2005 järjestetyn työväenpuolueen vaalit ja syrjäytti sen johdosta edeltäjänsä Shimon Peresin. Hänen johtamansa työväenpuolue sai toiseksi eniten paikkoja 28. maaliskuuta 2006 järjestetyissä vaaleissa. Hänet valittiin Israelin uudeksi puolustusministeriksi pääministeri Ehud Olmertin johtamaan hallitukseen 4. toukokuuta 2006. Kesäkuussa 2007 Ehud Barak voitti työväenpuolueen johtajavaalin, jolloin Peretz jätti myös ministerinasemansa.
Gérard Houllier
Houllier kuoli 14. joulukuuta 2020 73-vuotiaana. Hän kärsi jo urallaan vaikeista sydänongelmista ja lehtitietojen mukaan hänelle oli tehty sydänoperaatio ennen kuolemaansa.
Ura pelaajana
Palattuaan Ranskaan Houllier jatkoi jalkapallon pelaamista amatöörinä. 1973 hän aloitti täysipäiväisen valmentajan uransa Le Touquet AC:n pelaajavalmentajana pelaten seuran paidassa 132 ottelua ja tehden 27 maalia.
Res gestae Divi Augusti
Merkitys
Theodor Mommsen kuvaili Res gestaeta "piirtokirjoitusten kuningattareksi", ei ehkä teoksen laadun vaan sen aiheuttaman kiinnostuksen takia. Res gestae Divi Augustia pidetään yleisesti propagandan mestariteoksena. Ilman sitä tietomme Augustuksen hallituskauden historiasta olisivat paljon pienemmät.
Royal Exhibition Building
Rakennusta käytetään edelleen näyttelyihin, mutta se ei ole Melbournen suurin tai vilkkain. Melbournen yliopisto käyttää myös sitä luentojensa pitämiseen.
Paini kesäolympialaisissa 1920 – kreikkalais-roomalaisen painin 82,5 kg
Kreikkalais-roomalaisen painin yli 82,5 kg sarjaan Antwerpenin olympiakisoissa osallistui 19 painijaa kahdestatoista maasta. Kukin maa sai asettaa enintään kaksi painijaa samaan sarjaan. Kreikkalais-roomalainen painittiin ns. Bergvallin karsintajärjestelmää käyttäen, jossa ensiksi käytiin yksinkertainen cup-kilpailu kultamitalista. Voittajalle hävinneet koottiin sitten otteluihin hopeamitalista, ja lopuksi hopeapainijalle hävinneet pääsivät tavoittelemaan pronssimitalia.
Ottelut
Ottelut hopeamitalista
Martina Navrátilová
Yksityiselämä
Navrátilová avioitui häntä 16 vuotta nuoremman, entisen vuoden 1991 Miss Neuvostoliiton Julia Lemigovan kanssa vuonna 2014 New Yorkissa. He olivat tavanneet vuonna 2000 ja seurustelleet vuodesta 2005 lähtien. Navrátilová kosi Lemigovaa vuoden 2014 Yhdysvaltain avointen miesten semifinaalin jälkeen. Polvistuneena tapahtunut kosinta näytettiin Yhdysvaltain avointen pääkentän suurella valotaululta ja vastaus oli myönteinen.
Matija Ljubek
Matija Ljubek (22. marraskuuta 1953 – 11. lokakuuta 2000) oli kroatialainen meloja ja olympiavoittaja, joka kilpaili Jugoslavialle. Hän voitti urallaan kaksi kultamitalia, yhden hopeamitalin ja yhden pronssimitalin olympialaisista. Kultaa Ljubek voitti Montrealista 1976 1000 metrin yksikkökilpailussa ja Los Angelesista 1984 500 metrin kaksikkokilpailusta. Hopeamitalinsa hän sai Los Angelesista 1000 metrin kaksikossa ja pronssia Montrealista 500 metrin yksikössä. Hänen valmentajanaan toimi László Hingl.
Live in Tokyo
Videon alkuperäinen painos on myyty loppuun eikä sitä ole julkaistu uudelleen DVD:llä. EMI julkaisi ääniraidat osana Queensrÿche-EP:n vuoden 2003 uusintapainosta.
Syvyyssuuntainen läpikäynti
Tietojenkäsittelytieteessä syvyyssuuntainen läpikäynti eli syvyyshaku (, DFS) on graafialgoritmi, joka etsii kaikki tietyn solmun kautta saavutettavat muut solmut. Syvyyssuuntaisella läpikäynnillä saadaan tietoa graafin rakenteesta; polunhakua varten parempi algoritmi on yleensä leveyssuuntainen läpikäynti.
Kultaus
Menetelmät
Keskiajan kirjurit ja kuvittajat käyttivät kalligrafiassa kolmea tekstin kultausmenetelmää, joita käytetään edelleen. Nappikullassa on hienoksi jauhettua kultaa, joka on liima-aineen avulla puristettu napiksi. Nappikultaan tipautetaan pisara tislattua vettä ja pehmentynyttä kultaa levitetään siveltimellä kohteeseen. Lehtikultaa voi kiinnittää kirjoitusalustaan kahdella tavalla: liimapinnalle tai gessolle.
ProcessWire
ProcessWire on avoimen lähdekoodin sisällönhallintajärjestelmä ja Content Management Framework. Ohjelma on toteutettu PHP-kielellä, sitä suoritetaan Apache-palvelinohjelman päällä ja sisältö tallennetaan MySQL-tietokantaan. ProcessWiren kehityksessä tärkeimpänä lähtökohtana on ollut tarjota mahdollisimman joustava ja helppokäyttöinen alusta verkkosivustojen kehittäjille ja suunnittelijoille.
Virallisesti ProcessWire tukee yhdistelmää Apache + PHP + MySQL/MariaDB, mutta epävirallisten, kolmannen osapuolen muutosten ja ohjeiden avulla sitä on mahdollista hyödyntää myös nginx- ja IIS -palvelinohjelmistoissa.
Historia
ProcessWire nykymuodossaan (versio 2.0 ja uudemmat) perustuu löyhästi aiempaan, samaa nimeä kantaneeseen ProcessWire 1.0 -järjestelmään (2007), sekä vielä vanhempaan Dictator CMS -järjestelmään (2003.)
Vuonna 2012 sisällönhallintajärjestelmiä käsittelevä verkkolehti CMS Critic valitsi ProcessWiren "kriitikon valintana" vuoden parhaaksi ilmaiseksi sisällönhallintajärjestelmäksi Critic's Choice CMS Awards -kilpailussaan.
Sivupohjat
Kuhunkin sivuun liittyy aina jokin sivupohja, ja kuhunkin sivupohjaan puolestaan liittyy aina sivuston hallintatyökalujen avulla käsiteltävää metatietoa. Näihin metatietoihin lukeutuu esimerkiksi tieto sivupohjaan liitetyistä kentistä sekä sivupohjakohtaisista oikeusmäärityksistä, jotka kertovat millä rooleilla on esimerkiksi luku- ja kirjoitusoikeudet kyseisen sivupohjan omaaviin sivuihin.
Esitystapa
Mikäli tiettyä sivupohjaa hyödyntävien sivujen halutaan myös olevan selaimen avulla tarkasteltavissa, voidaan niihin liittää sivupohjan tiedosto ("Template file"), joka määrittää, miten kyseisen sivupohjan omaavat sivut loppukäyttäjälle näytetään.
Valtteri Virkkunen
Seuraura
Virkkunen on Jäähongan kasvatti. Hän siirtyi C-juniori-ikäisenä Espoo Bluesiin kaudeksi 2006–2007. Virkkunen toimi tuolloin joukkueen kapteenina. Hän voitti Bluesissa myös A-nuorten Suomenmestaruuden vuonna 2009 ja SM-hopeaa vuonna 2011 sekä B-nuorten SM-pronssia vuonna 2008.
Monterrey
Maantiede
Vuoden kuuminta aikaa on heinä-elokuu, jolloin päivän ylin lämpötila on 34 astetta. Viileintä on tammikuussa, jolloin keskimääräinen ylin lämpötila on 21 astetta ja yölämpötilat käyvät 10 asteen alapuolella. Sadetta saadaan ainakin vähän ympäri vuoden, eniten syyskuussa.
Historia
Kaupunki perustettiin 20. syyskuuta 1596. Paikan valintaan vaikutti sieltä löytynyt lähde.
Stephen Harper
Poliittinen ura
Harper oli yksi populistisen Kanadan reformipuolueen perustajista professorinsa Preston Manningin kanssa 1987. Harper jätti parlamentin 1997 ja siirtyi lobbausryhmä National Citizens’ Coalitionin palvelukseen. Reformipuolue liittyi 2000 konservatiiviseen Kanadan allianssiin. Vuonna 2002 Harperista tuli puolueen sekä opposition johtaja, ja hän liitti puolueen Kanadan edistyksellisen konservatiivipuolueen kanssa vuonna 2003 Kanadan konservatiivipuolueeksi.
Jorma Karhunen
Jorma ”Joppe” Karhunen (17. maaliskuuta 1913 Pyhäjärvi Ul – 18. tammikuuta 2002 Tampere) oli suomalainen upseeri, hävittäjälentäjä, Mannerheim-ristin ritari ja kirjailija.
Arttu Pelli
Maajoukkueura
Pelli on pelannut Suomen A-maajoukkueessa kymmenen ottelua tehden yhden maalin. Hän teki A-maajoukkuedebyyttinsä Channel One Cupin 16. joulukuuta 2021 Prahan O2 Arenassa pelatussa avausottelussa Tšekkiä vastaan. Pelli merkittiin Suomen nelospuolustajapariin Juuso Hietasen viereen. Ensimmäisen A-maajoukkuemaalinsa hän teki Nordic Cupissa 22. huhtikuuta 2022 Kuopiossa Norjaa vastaan.
Jakob Bernoulli
thumb|Ars Conjectandin kansisivu Jakob Bernoulli (27. joulukuuta 1654 Basel, Sveitsi – 16. elokuuta 1705 Basel), tunnetaan myös nimillä Jacob, Jacques ja James Bernoulli, oli sveitsiläinen matemaatikko ja tiedemies. Hän oli matemaatikko Johann Bernoullin vanhempi veli.
Bernoullin tunnetuin kirja on todennäköisyyslaskentaa käsittelevä Ars Conjectandi. Siinä hän muun muassa esitti ensimmäisen matemaattisesti täsmällisen muotoilun periaatteelle, joka nykyisin tunnetaan suurten lukujen lakina. Teos kuitenkin julkaistiin vasta vuonna 1713, kahdeksan vuotta tekijänsä kuoleman jälkeen eikä sen vuoksi saanut sille kuuluvaa asemaa todennäköisyyslaskennan kehittymisessä. Bernoulli oli työstänyt suurimman osan todennäköisyyslaskentataidoistaan jo 1680-luvulla.
Vari (eläin)
Vari (Varecia variegata) kuuluu Madagaskarilla elävien makien heimoon. Varin vartalo on 60 cm pitkä, samoin sen häntä. Vari elää saaren koillis- ja itäosien sademetsissä ja erottuu pitkän kaulusröyhelönsä ja mustavalkoisen sekä ruskean/ruskeanpunaisen värityksensä ansiosta.
SUSE Linux
Historia
SUSE oli alun perin saksalainen lokalisointi Slackwaresta. Se julkaistiin vuonna 1994 nimellä S.u.S.E Linux 1.0. Myöhemmin tähän sisällytettiin Jurix-käyttöjärjestelmä, jolloin julkaistiin ensimmäinen selvästi omanlaisensa S.u.S.E. Linux 4.2 vuonna 1996. Myöhemmin SuSE sisällytti itseensä Red Hatin ominaisuuksia. Jotta SuSE tavoittaisi paremmin yrityskäyttäjiä, se julkaisi SUSE Linux Enterprise Serverin vuonna 2001 ja vaihtoi yrityksen nimeksi SUSE Linux syyskuussa 2003.
Carlton Gardens
thumb|400px|Panoraamakuva puistostaCarlton Gardens on 26 hehtaarin laajuinen puisto Melbournessa, Australiassa. Yhdessä Royal Exhibition Buildingin kanssa se muodostaa UNESCOn maailmanperintökohteen.
Luontaislääkintä
Luonnonlääkkeellä voidaan tarkoittaa myös luonnosta saatavaa rekisteröityä lääkettä. Tällaisia on koululääketieteessä käytössä runsaasti alkaen morfiinista ja penisilliinistä aina viime vuosina kehitettyihin syöpälääkkeisiin kuten vinka-alkaloideihin ja taksaaneihin.
Historia
Keskiajalla kasvilääkintää harjoitettiin luostareissa, joissa viljeltiin lääkekasveja. Uudelle ajalle tultaessa Paracelsus (n. 1494–1541) toi esiin luonnollisten elämäntapojen sairauksia ehkäisevää ja parantavaa vaikutusta. Kuuluisa kasvitieteilijä ja Upsalan yliopiston lääketieteen professori Carl von Linné (1707–1778) luennoi terveistä elämäntavoista ja kuvasi lukuisien lääkekasvien vaikutuksia teoksessaan Clavis medicinalis (Lääkinnän avain).
Uus-Assyria
Sargonin dynastia
Sanherib lähetti suuren sotajoukon kohti Babylonia voittaen babylonialaiset Khalulessa. Babylonia piiritettiin 15 kuukautta kunnes Babylon lopulta antautui. Jatkuvasta Baylonian kapinoinnista vihastunut Assyrian kuningas Sanherib hävitti Babylonin 689 eaa. maan tasalle temppeleineen ja päästi Eufratin vedet pyyhkimään Babylonin yli. Teko aiheutti assyrialaisvihaa Babyloniassa ja riitaa Assyrian hovissa. Sanherib hoiti menestyksellä kapinat Zagrosvuorilla, Foinikiassa ja Palestiinassa. Sanheribin murhasivat kaksi hänen poikaansa tai toisen tiedon mukaan toinen poika Arda-Mulishi, joka halusi itse vallan käsiinsä. Vallanperimyssodan voitti Assarhaddon, hallitsijaksi mitä soveliain, mutta sairaalloinen ja ahdistunut mies, jota Sanheribin lujatahtoinen vaimo suosi.
Luontaislääkintä
Luontaislääkinnän tutkimus
Saksassa toimiva tutkijoiden ja terveysalan edustajien elin Komissio E on julkaissut raportit noin 300 rohdoskasvista todeten niistä noin kaksi kolmasosaa tehokkaiksi ja turvallisiksi.
Mäkikuisman on todettu olevan lievän ja keskivaikean depression masennuksen hoidossa tehokkaampi kuin lumelääke ja yhtä tehokas kuin pienet annokset trisyklisiä masennuslääkkeitä. Sillä voi olla myös hankalia yhteisvaikutuksia muiden lääkeaineiden kanssa.
Frans von Pfaler
Von Pfaler kirjoitti vuonna 1880 ylioppilaaksi Helsingissä ja kävi 1881–1887 Haminan kadettikoulun, minkä jälkeen hän palveli upseerina Venäjän Henkikaartissa sekä myöhemmin ratsuväessä. Hän osallistui ratsumestarina Venäjän–Japanin sotaan 1904–1905 ja sai 1906 ylennyksen everstiksi. Vuonna 1910 von Pfaler nimitettiin Viipurin läänin kuvernööriksi, ja hänet ylennettiin kenraalimajuriksi 1912. Hän erosi helmikuun vallankumouksen jälkeen 1917 kuvernöörinvirastaan ja sotapalveluksesta. Eläkepäiviään hän vietti Brysselissä.
White label
White label tarkoittaa yleensä epävirallisesti tai laittomasti (harvinaiset remixit) julkaistua vinyylilevyä jossa on pelkkä valkoinen keskiötarra eikä muutenkaan levyssä lue mitään pientä tussimerkkiä/tarraa/yms. lukuun ottamatta. Sanalle ei ole yleistä suomenkielistä vastinetta.
Hattu (tarke)
Historia
Hattu on kehittynyt yläpuolisesta pisteestä, jonka otti käyttöön tšekkiläinen uskonpuhdistaja Jan Hus teoksessaan De Ortographia Bohemica vuonna 1412. Ajan myötä hattu on saanut nykyisen muotonsa, mutta alkuperäinen yläpuolinen piste on säilynyt puolan kirjaimessa Ż|Ż/ż.
Koostemerkit tarkenäppäimen avulla
Tarkenäppäin ei ensi painalluksella näytä tekevän mitään, mutta se jättää järjestelmän odottamaan seuraavaa näppäilyä, joka kertoo, mihin kirjaimeen hattu on tarkoitus liittää. Teknisesti tarkenäppäin väliaikaisesti muuttaa näppäinasettelua, niin että seuraavaksi painettava näppäin ei tuotakaan tavanomaista kirjainta vaan siihen perustuvan koostemerkin.
Arkadi ja Boris Strugatski
Arkadi Strugatski oli koulutukseltaan japanin kielen kääntäjä. Boris Strugatski oli matemaatikko ja tähtitieteilijä. Veljesten teoksissa elävät rinnakkain sekä humanistiset että luonnontieteelliset teemat.
Mika Kuusisto
Hän oli viestijoukkueessa voittamassa pronssia Val di Fiemmen MM-kisoissa 1991 ja Albertvillen olympialaisissa 1992. Hän hiihti molemmissa kilpailuissa avausosuuden. Val di Fiemmessä Kuusisto oli henkilökohtaisilla matkoilla 10 kilometrillä 19:s ja 30 kilometrillä 24:s (molemmat perinteisen tyylin kilpailuja). Albertvillessä hän oli 30 kilometrin perinteisellä 26:s ja 50 kilometrin vapaalla 23:s.
Olga Fjodorovna
Avioliitto ja elämä suuriruhtinattarena
Suuriruhtinas Mihail rakasti vaimoaan syvästi koko ikänsä ja oli tämän vahvan vaikutuksen alainen; he olivat toistensa vastakohtia, ja tämä näytti vain vahvistavan heidän liittoaan. Mihail Nikolajevitš oli kiltti, rauhallinen ja melko tylsä ​​mies, joka olisi mielellään omistautunut vain tykistölle ja perheelleen, eikä hän loistanut poikkeuksellisella älyllä. Olga Fjodorovna oli eloisa, teräväkielinen ja nokkela seurapiirinainen, joka piti kovasti ilkeistä tarinoista ja juoruista – joidenkin hänen aikalaistensa mukaan juorut olivat hänen pääasiallinen olemassaolon syynsä.
Lapset
pienoiskuva|288x288px|Suuriruhtinatar Olga Fjodorovna ja suuriruhtinas Mihail Nikolajevitš sekä heidän kaksi vanhinta lastaan Nikolai ja Anastasia Suuriruhtinas Mihail Nikolajevitš ja suuriruhtinatar Olga Fjodorovna saivat seitsemän lasta. Mihailovitšit olivat suvun kolmen nuorimman haaran suurin perhe.
Elämän viimeiset vuodet
Aleksanteri III:n valtiosihteeri Aleksandr Polovtsovin päiväkirjasta:"'Puolustan Olga Fjodorovnan muistoa väkijoukon syytöksiltä. Hän suoritti velvollisuutensa ja oli hillitön vain kieleltään. Ilmaisen ajatuksen, että olisi hyödyllistä kerätä hänen kirjeensä ja erityisesti kirjeet Württembergin kuningattarelle Olga Nikolajevalle. Muuten ne joskus ilmestyvät keisarinna Elisabet Aleksejevnan kirjeinä (joka oli myös syntynyt Badenin prinsessana Karlsruhessa). Olga Fjodorovna ihaili tätä henkilöä ja vertaa häntä edesmenneeseen keisarinna Maria Aleksandrovnaan, joka oli Elisabet Aleksejevnan sisarentytär.'"
Gloria Stuart
Yksityiselämä
Stuart meni naimisiin käsi­kirjoittaja Arthur Sheekmamin kanssa Vuonna 1934, ja he saivat tyttären Sylvian. Vuonna 1939 Stuart ja Sheekman lähtivät kiertämään maailmaa, mutta samana vuonna syttynyt toinen maailmansota pakotti heidät palaamaan takaisin Yhdysvaltoihin.
Soomaaliyeey toosoo
Soomaaliyeey toosoo oli Somalian kansallislaulu vuosina 2000–2012. Maan itsenäistyttä Italian ja Ison-Britannian vallasta vuonna 1960, Somalia otti käyttöön Giuseppe Blancin (1886–1969) kirjoittaman tekstittömän hymnin. Tämä pysyi käytössä aina vuoteen 2000, jolloin uusi hymni korvasi sen. Soomaaliyeey toosoo on vanha, tunnettu somalialainen kansanlaulu.
Félou
Lähteet
°N, °W
Vespasianus
Vespasianus keisarina
Vespasianus kuoli lyhyen sairauden jälkeen 69-vuotiaana. Hänen luonnollista kuolemaansa voidaan myös pitää eräänlaisena saavutuksena, sillä olivathan hänen kuusi edeltäjäänsä kuolleet väkivaltaisesti.
FlyMontserrat
Laivasto
thumb|FlyMontserratin BN-2 Islander [[John A. Osbornen lentoasemalla.]] Syyskuussa 2015:
Psyykenlääkkeet
Noin 700 000 suomalaista käyttää vuosittain ainakin lyhyen aikaa jotakin psyykenlääkettä. Noin joka kymmenes aikuinen käyttää jotakin psyykenlääkettä vuosittain säännöllisesti. Tutkimusten mukaan yli 70 prosenttia laitoshoidossa asuvista vanhuksista lääkitään Suomessa psyykenlääkkeillä.
Haittavaikutukset ja vieroittautuminen
Psyykenlääkkeet aiheuttavat paljon haittavaikutuksia. Vuonna 2016 perustettu Tarpeenmukainen hoito ry (TaHo) puolustaa mielenterveyspotilaiden oikeutta valita halutessaan näyttöön perustuva lääkkeetön hoitotapa ja tarjoaa myös tietoa psyykenlääkkestä vieroittautumisesta. TaHon edustajat ovat esimerkiksi kritisoineet terveydenhuollon ammattilaisten ohjeistamaa lääkevieroitustahtia liian nopeaksi. Noin 5-10 prosentin kuukausittainen vähennys on osoittautunut sopivaksi vieroitusvauhdiksi.
Norjassa tuli vuonna 2017 voimaan potilasjärjestöjen ajama lakimuutos, jossa korostetaan, että myös vakavista mielenterveyden häiriöistä kärsivien potilaiden oikeutta valita lääkkeetön hoito on kunnioitettava.
Bablers
Bablers on lauluyhtye, joka julkaisi The Beatles-vaikutteisen esikoisalbuminsa What’s All About vuonna 1980. Yhtyeen keskushahmo on Arto Tamminen, joka muun muassa oli säveltänyt kaikki levyn kappaleet. Esikoisalbumilla kokoonpanoon kuuluivat Tammisen (laulu, kitara, sello, koskettimet) lisäksi Janne Haavisto (rummut, lyömäsoittimet, taustalaulu), Mikko Lankinen (kitara, taustalaulu) ja Juha Mieskonen (basso, laulu kappaleella "McKinley’s Birthday Party", taustalaulu). Kahdeksankymmentäluvun alkupuolella Bablers julkaisi vielä singlen "Suddenly" / "Day by Day" (1982), jolla Tammisen lisäksi soittivat Pentti Ukkonen (basso, laulu), Mika Saksela (rummut) ja Hannu Nurkka-Tuorila (koskettimet).
Sairausloma
Ensimmäisen sairauslomapäivän karenssi
Suomessa ensimmäinen sairauslomapäivä on palkaton joidenkin alojen työsopimuksissa. Syyskuussa 2015 hallitus esitti, että ensimmäisen sairauslomapäivän palkka yleisesti puolitettaisiin.
Yleisyys ja kustannukset
Työterveyslaitoksen tekemässä selvityksessä vuonna 2010 kunta-alalla 1–3 päivän sairauslomia pitivät eniten naiset ja nuoret. Naiset kertoivat pitäneensä tällaisia keskimäärin 2,05 kertaa vuodessa, miehet 1,30 (oman sairauden vuoksi, ei lasten). Sen sijaan pitkiä sairauslomia pitivät eniten iäkkäimmät työntekijät. Vuonna 2020 kunta-alalla pidettiin sairauslomia 16,7 päivää yhtä henkilötyövuotta kohti. Yrittäjät ovat pois töistä selvästi vähiten. Suomessa yrittäjä voi saada Kelasta sairauspäivärahaa tietyin edellytyksin.
Hirvijoki (Varsinais-Suomi)
Joen sivuhaarat ja valuma-alue
Joen sivuhaaroja ovat muun muassa Lemussa virtaava Kuuvajoki sekä Maskusta tuleva Maskunjoki, jotka yhtyvät jokeen 2,3 ja 1,2 kilometriä ennen sen suuta. Hieman ennen Maskunjoen suuta joesta erkanee pienempi Vähäjoki-niminen harra, joka laskee noin 500 metrin päähän pääuoman suusta, pienen Kirnusaaren länsipuolelle. Ainut järvi koko joen valuma-alueella on sen alkulähde, noin seitsemän hehtaarin suuruinen Hirvijärvi. Tämän vuoksi joen valuma-alueen järvisyys on erittäin pieni, vain 0,03 prosenttia. Pieni järvisyys tekee myös joen virtaaman vaihteluista suuria. Lisäksi valuma-alueesta jopa 35 prosenttia on peltoa.
Vesistön tila
Nykyisellään Hirvijoki, Laajoki ja Mynäjoki kuljettavat mukanaan kymmenen prosenttia saaristomereen tulevasta vuotuisesta typpi- ja fosforikuormasta. Hirvijoen ravinnepitoisuudet ovat melko korkeat ja sen laatu on välttävä, joen latvavesillä jopa huono. Hirvijoen vuosittaiseksi fosforikuormitukseksi on arvioitu 5 tonnia ja typpikuormitukseksi 134 tonnia. Tarkan ravinnekuormituksen arviointi on Hirvijoessa hankalaa, sillä sen virtaamaa ei seurata säännöllisesti, lisäksi ravinteiden määrä vaihtelee runsaasti vuodesta ja vuodenajasta toiseen. Typpi- ja fosforipitoisuuksien arvellaan kuitenkin joessa pysyneen samankaltaisina ainakin 1960-luvulta asti.
Mikko Tulokas
Välimiesoikeustapaus
Helsingin Sanomat kertoi vuonna 2011 Tulokkaan ottaneen vastaan välimiespalkkioita salaisilta tahoilta vuonna 2010. Verotiedoista käy Helsingin Sanomien mukaan ilmi Tulokkaan ottaneen salaisilta tahoilta vastaan 370 000 euron välimiespalkkion, joka oli kolminkertainen hänen 121 000 euron virkapalkkaansa verrattuna. Tulokas oli Helsingin Sanomien mukaan kerännyt välimiespalkkioita vuosikausia ratkomalla yritysriitoja välimiesmenettelyissä. Isojen sivutulojen maksamista Suomen korkeimmille oikeusvallan käyttäjille oli arvosteltu, koska juttujen sisältö ja osapuolet olivat olleet salaisia, Helsingin Sanomat kertoi. Ongelmana oli Helsingin Sanomien mukaan se, etteivät kansalaiset saaneet tietää, minkä yrityksen palkkioilla tuomarit rikastuvat. Kun samat tuomarit ratkovat virkavastuullaan olevia riitoja korkeimmassa oikeudessa, ei kytkennöistä saada tietoa.
Jääkausijaksot
Jääkausijaksot ovat pitkiä ajanjaksoja, joiden aikana maapallolla vallitsee jääkausia ja niiden välisiä lauhoja interglasiaaleja. Yksi jääkausijakso kestää tavallisesti kymmeniä miljoonia vuosia. Nykyisin eletään kvartäärikauden jääkausiaikaa. Jääkausijaksojen välissä on pitkiä lämpimiä kausia, jolloin jäätiköt ovat sulaneet.
Suuret jääkausijaksot
Suuria jääkausijaksoja tunnetaan viisi. Suomen kielessä niistä uusinta kutsutaan jääkausiajaksi, muita pelkiksi jääkausiksi, vaikka niidenkin ilmasto oli samalla tavalla vaihtelevaa kuin nykyisen jääkausiajan.
Ystävät (vuoden 1971 elokuva)
Vastaanotto
Kriitikoiden mielipiteet jakautuivat. Chicago Sun-Timesin Roger Ebert piti elokuvaa kuvottavan tirkistelevänä roskana, jota ei olisi uskonut nimekkään ohjaajan työksi.
Hyttyset
Piirteitä
Useimpien muiden kaksisiipisten tapaan hyttyset ovat lentäviä hyönteisiä, joilla on kaksi siipeä, väristinpari, solakka vartalo ja kuusi pitkää jalkaa. Useimpien lajien naaraat imevät imukärsällään verta muista eläimistä. Hyttyset etsivät uhrinsa hengityksen hiilidioksidin, ihon lämmön ja tuoksun perusteella. Hyttysten koko vaihtelee, mutta ne ovat harvoin yli 16 millimetriä pitkiä. Useimmat hyttyset painavat alle 2,5 milligrammaa, mutta suurimmat lajit ovat jopa 10 milligramman painoisia. Useimmat kotiympäristössä tavattavat hyttyset eivät lennä yli sadan metrin matkoja, mutta hyödyntämällä ilmavirtauksia tietyt hyttyslajit voivat vaeltaa kymmenien kilometrien päähän synnyinseudultaan.
Min Aung Hlaing
Min Aung Hlaing (myanm. မင်းအောင်လှိုင်; s. 1956 Dawei, Tanintharyi, Myanmar) on Myanmarin armeijan vanhempi kenraali ja armeijan päällikkö. Hänellä on ollut suuri valta myös Myanmarin politiikkaan, koska armeija ei ole hallituksen komennossa.
Ura
Maaliskuussa 2011 Min Aung Hlaing aloitti armeijan päällikkönä. Häntä edelsi Gen Than Shwe. Vuonna 2011 sotilashallinto siirsi suurimman osan vallastaan siviilipoliitikkojen johdettavaksi. Tällöin armeijan Min Aung Hlaingin johdettavaksi jätettiin kuitenkin kolme hallituksen ministeriötä.
Jeff Lisandro
World Series of Poker
Vuonna 2007 Lisandro oli lähellä ensimmäistä WSOP-rannekettaan 5 000 dollarin pot limit hold'emin maailmanmestaruusturnauksessa, mutta hävisi lopun kaksinpelissä Allen Cunninghamille. Viimein 2 000 dollarin seitsemän kortin avopokeriturnauksessa Lisandro onnistui ja voitti rannekkeen sekä 118 246 dollaria. Hän oli myös koko WSOP:n vuoden toiseksi paras pelaaja Tom Schneiderin jälkeen. Vuoden 2008 WSOP:ssa Lisandro oli toinen Mike Matusowin voittamassa 5000 dollarin no limit 2-7 draw lowball -turnauksessa.
Etelä-Korean energiapolitiikka
Ympäristöjärjestö Germanwatchin mukaan vuonna 2008 Etelä-Korean osuus maailman hiilidioksidipäästöistä oli 1,70 % (9. sija), % energiankulutuksesta 1,84 % ja väestöstä 0,74 %. Vuonna 2007 Etelä-Korea oli CCPI-indeksissä sijalla 48/56.
Etelä-Korean oli maailman neljänneksi suurin öljyntuoja vuonna 2007, jolloin 97 % maan energiasta koostui fossiilisen energian tuonnista.
Uusiutuva energia
Etelä-Korean uusimpana (2020) tavoitteena on tuottaa 42% prosenttia energiasta uusiutuvista lähteistä vuoteen 2034 mennessä.
Tuulivoima
Vuonna 2021 tuulivoimakapasiteettia Etelä-Koreassa oli 1,67 GW. Etelä-Korean tavoitteena (2020) on nostaa tuulivoimakapasiteettinsa 16,5 GW:iin vuoteen 2030 mennessä.
Aurinkoenergia
Aurinkosähkö liitettiin vuonna 2003 käyttöön otettuun syöttötariffiin vuonna 2006 (74 centtiä/kWh). Verkkoon kytkettyjä aurinkokennoja oli 35 MW vuonna 2006. EPIA ennusti Etelä-Koreaan vuonna 2010 aurinkokennojen määräksi 400-500 MW. Aurinkoenergiaa oli asennettu EPIA:n mukaan 352 MW vuonna 2008. Saksalainen Solarworld käynnisti vuonna 2008 yhteistehtaan korealaisen SolarPark kanssa 150 MW kapasiteetilla Jeonju:ssa.
Alataun metroasema
Alatau on yksi Almatyn metron asemista. Se avattiin 1. joulukuuta 2011.
Bartosz Kapustka
Elokuussa 2012 hän siirtyi Krakovan junioreiden joukkueeseen ja lokakuussa samana vuonna hän siirtyi ykkösjoukkueeseen. 29. maaliskuuta 2014 hän teki debyyttinsä tässä seurassa Widzew Łódźia vastaan. Elokuussa 2016 hän teki viiden vuoden sopimuksen Leicester Cityn kanssa. Hän teki debyyttinsä tässä seurassa 3. elokuuta 2016 FC Barcelonaa vastaan. Virallisen debyyttinsä Leicester Cityssä hän teki 7. tammikuuta 2017 FA Cupin ottelussa Evertonia vastaan. Heinäkuussa 2017 hän oli lainanut SC Freiburgiin yhdeksi vuodeksi. Elokuussa 2018 hän oli lainanut Oud-Heverlee Leuveniin.
Mika Koivisto
Ura
Kaudeksi 2012–2013 Koivisto siirtyi vuoden mittaisella sopimuksella Mestis-joukkue Kajaanin Hokkiin. Hän siirtyi samalla suorittamaan varusmiespalvelusta Kainuun Prikaatiin. Koiviston tulokaskausi Mestiksessä toi 40 runkosarjaottelussa tehot 6+1=7 ja neljässä playoff-ottelussa yhden maalin. Kahden Hokissa vietytyn vuoden jälkeen hän siirtyi kaudeksi 2014–2015 KooKoon riveihin. Hän voitti kauden päätteeksi Mestis-hopeaa.
Muuta
Koiviston isoveli Petri pelasi omalla urallaan maalivahtina SM-liigassa yhteensä 105 ottelua Oulun Kärpissä ja Espoo Bluesissa.
Ngangura Mwézé
Vuonna 1980 valmistui Mwézén ensimmäinen dokumenttielokuva Cheri Samba, joka oli muotokuva nuoresta ja suositusta kinshasalaisesta maalarista. Hänen tunnetuimpiin ohjauksiinsa kuuluu pääosin Brysselissä kuvattu elokuva Pièces d’identités (1998), jonka Mwézé myös käsikirjoitti. Tyyliltään komediamaisessa elokuvassa kongolainen kuningas saapuu Brysseliin etsimään nuorena Belgiaan kouluun lähetettyä, nyt jo aikuista tytärtään tytärtään. Elokuva palkittiin FESPACO:n Yennengan kultaisella oriilla (parhaan elokuvan palkinto)
Grand Theft Auto: Chinatown Wars
Pelaaminen
Pelissä on lukuisia minitehtäviä, joissa voi muun muassa välittää huumeita. Pelin läpipeluun jälkeen on myös mahdollista pelata tehtäviä uudestaan läpi nopeamman ajan toivossa.
Kiinan–Japanin sota (1937–1945)
Hyökkäys Kiinaan
Yleensä Kiinan-Japanin sodan katsotaan alkaneen Marco Polon sillan välikohtauksesta Pekingin eteläpuolella 7. heinäkuuta 1937, mutta jotkut kiinalaiset historioitsijat sijoittavat sen jo Mukdenin välikohtaukseen vuonna 1931. Marco Polon sillan taistelujen aloittajasta ei ole täyttä varmuutta: japanilaisten kaivaessa sillan lähellä tuliasemia niiden ja kiinalaisten joukkojen välille syntyi laukaustenvaihtoa. Pian sota oli jo täydessä käynnissä. Tšiang Kai-šek halusi estää japanilaisten uuden hyökkäyksen Shanghaihin ja käski pommittaa kaupungin satamassa olleita sotalaivoja, mutta hyökkäys epäonnistui ja kaksi pommia putosi kaupungin asuinkortteleihin. Japanilaiset vastasivat lähettämällä maihin lisää joukkoja, ja kiinalaiset sotilaat hakivat suojaa kansainvälisiltä toimilupa-alueilta. Taistelu Shanghain ympäristössä kesti yllättävän pitkään, ja molemmat puolet kärsivät suuria tappioita. Japanilaisten edetessä kiinalaiset lähtivät siirtämään tärkeää teollisuus- ja muuta kalustoa turvaan Lounais-Kiinaan.
Hiljainen vaihe
thumb|250px|[[Wang Jingwei natsien kanssa vuonna 1941.]]
Vuoden 1938 lopussa japanilaiset jatkoivat etenemistään Kiinassa, ja suurin osa Kiinan ydinalueista Sichuania ja Yunnania lukuun ottamatta oli japanilaisten hallussa. Sota oli kuitenkin kestänyt huomattavasti kauemmin kuin japanilaiset olivat odottaneet, ja peläten sotaväsymystä, rasitusta kotimaan taloudelle ja reaktiota Japanissa armeija päätti harkita tilannetta uudelleen ja pysäytti etenemisensä. Samaan aikaan ryhdyttiin sulkemaan Kiinaan Indokiinan ja Burman kautta johtavia kauppareittejä Tšiang Kai-šekn hallituksen eristämiseksi. Koska japanilaisilla ei ollut mahdollisuuksia Kiinan hallitsemiseen, he asettivat maaliskuussa 1940 nukkehallituksen Nanjingiin ajamaan japanilaisten etua. Hallitusta johti entinen kenraali Wang Jingwei, joka oli paennut Chongqingistä 18. joulukuuta 1938. Japanilaisten julmuuksien vuoksi hallitus oli erittäin epäsuosittu.
Yhdysvallat mukaan sotaan, josta osa toista maailmansotaa
thumb|250px|Tšiang Kai-šek, hänen vaimonsa ja kenraali Stilwell.
RN Albatros (1934)
RN Albatros oli Italian kuninkaallisen laivaston vuonna 1934 valmistunut sukellusveneidentorjunta-alus, joka vuonna 1938 luokiteltiin torpedoveneeksi.
Sukutilakunniakirja
Sukutilakunniakirja on kunniamaininta, jonka myöntää nykyään ProAgria. Sen voi saada vähintään kaksisataa vuotta saman suvun hallussa olevan maatilan omistaja. Ruotsissa sukutilakunniakirjoja alettiin jakaa 1929 laajasti. Suomessa kirjailija Jalmari Finne ryhtyi tilauksesta laatimaan omistajaluetteloita. 22. tammikuuta 1931 Maatalousseurojen Keskusliitto otti tehtäväkseen sukutilakunniakirjojen jakamisen antaakseen julkisen tunnustuksen samaa tilaa pitkäaikaisesti hallinneille suvuille, herättääkseen kunnioitusta esivanhempien työtä kohtaan ja vahvistaakseen nykyisenkin sukupolven kiintymystä kotikontuun.
Juice ja Mikko
Juice ja Mikko on Juice Leskisen ja Mikko Alatalon yhteisalbumi vuodelta 1975. CD-versio levystä ilmestyi vuonna 1992.
Iranin energiapolitiikka
thumb|Iranin kartta
Alitalia
Talousvaikeudet
Vuonna 2014 Alitalia fuusioutui Etihad Airwaysin kanssa. Sen tarkoituksena oli turvata yli 10 000 työpaikkaa. Vuonna 2017 Alitalia hakeutui uudelleen konkurssiin, jonka jälkeen on neuvoteltu fuusiosta muiden yhtiöiden kanssa. Vuonna 2019 China Eastern Airlines ilmaisi kiinnostuksensa Alitalian ostamiseen.
Typpi
Biologinen merkitys
Eläimet eivät voi sitoa typpeä itse lainkaan, vaan saavat tarvitsemansa typen syödessään kasveja tai muita eläimiä.
Valtion asuntorahasto
Rahoitus
Rahoituksen toimintaansa Valtion asuntorahasto sai vanhojen lainojen lyhennyksistä ja koroista, sekä jälleenmyymällä myöntämiään lainoja ulos, tyypillisesti ulkomaalaisille rahoituslaitoksille.
HMS Vulture (1843)
Valmistus
Alus tilattiin 18. maaliskuuta 1841 Pembroken telakalta ja sen vastuullisena mestarina oli William Fairbairn. Köli laskettiin syyskuussa 1841, ja alus laskettiin vesille 21. syyskuuta 1843. Alus valmistui 7. kesäkuuta 1845. Aluksen runko maksoi 24 323 puntaa, koneet 21 429 puntaa ja varustaminen 11 139 puntaa.
Dysnomia (kuu)
Löytäminen
thumb|left|250px|Dysnomia (vasemmalla) ja Eris (keskellä) [[Hubble-avaruusteleskooppi|Hubble-avaruusteleskoopin ottamassa kuvassa]] Vuonna 2005 adaptiivisen optiikan ryhmä Keck-teleskooppien luona Havaijilla teki havaintoja neljästä kirkkaimmasta Kuiperin vyöhykkeen kohteesta (Pluto, Makemake, Haumea ja Eris). 10. syyskuuta otetuissa kuvissa havaittiin, että Eristä kiertää pienempi kuu kiertoradalla. Kuu sai väliaikaiseksi nimekseen S/2005 (2003 UB313) 1.
Fyysiset ominaisuudet
Dysnomian kiertoajan arvioidaan olevan noin kaksi viikkoa. Arvioissa on otettu huomioon Dysnomian elliptinen kiertorata, jonka säde on 37 350 ± 140 kilometriä. Myös Eriksen massa on laskettu Dysnomian avulla, ja tulokseksi saatiin 1,27 kertaa Pluton massa.
Luettelo Aku Ankan taskukirjoista (426–450)
Tämä on luettelo Aku Ankan taskukirjojen numeroista 426–450.
Sami Repo
Seuratasolla Repo edusti Joensuun Katajaa ja Joutsan Pommia.
Versoix
Hallinto
Versoix’n kunnanvaltuustossa on 27 paikkaa. Vuonna 2007 valitussa valtuustossa radikaalidemokraateilla on 7 paikkaa, kristillisdemokraateilla ja liberaaleilla molemmilla 6, vihreillä 5 sekä sosialisteilla kolme. Valtuuston jäsenistä 6 on naisia. Vuoden 2007 vaaleihin osallistui 35,1 % äänioikeutetuista, mikä oli hieman kantonin keskiarvoa vähemmän.
Asemantausta
Vuonna 2017 Asemantaustan kaupunginosaa vastaavan Lahden Asemantaustan tilastoalueen väkiluku oli 4 723.
Kaupunginosan palveluja
Asemantaustalla toimii esimerkiksi Asemantaustan päiväkoti (Heikinkatu 7), Kaarikadun päiväkoti (Kaarikatu 16), aiempi Anttilanmäen koulu (syksystä 2019 lähtien Lahden ruotsinkielinen koulu) ja Länsiharjun koulu, harjoitusjäähalli SOL Areena Lahti, keilahalli, Launeen kirkko ja esikoislestadiolaisten ruokoushuone.
Sisäänheittotuote
Sisäänheittotuote eli tarjoustuote on edullisesti pienellä katteella tai jopa tappiolla myytävä tuote, jolla liike yrittää houkutella asiakkaita. Sisäänheittotuotteita voidaan käyttää markkinoinnissa lisäämään esimerkiksi uuden liikkeen tunnettavuutta tai luomaan edullista kuvaa liikkeen hinnoista. Tavoitteena on saada asiakas, joko samalla kertaa tai uudella käynnillä, ostamaan myös paremman katteen tuotteita.
Suomessa tyypillisiä sisäänheittotuotteita ovat esimerkiksi kahvi ja bensiini.
Anders Eliasson
pienoiskuva|Anders Eliasson vuonna 2012. Anders Eliasson (1947 Borlänge – 20. toukokuuta 2013) oli ruotsalainen säveltäjä. Hän aloitti 16-vuotiaana yksityisopintonsa Valdemar Söderholmin johdolla. Vuonna 1966 hän pääsi Tukholman kuninkaalliseen musiikkikorkeakouluun, jossa häntä opetti Ingvar Lidholm. Eliasson teki kokeiluja elektronisen musiikin parissa, mutta hänen kansallinen läpimurtonsa oli akustinen teos Canto del vagabondo (orkesterille ja kuorolle, 1979). Kansainvälisen musiikkiyhteisön huomion hän sai osakseen ensimmäisellä sinfoniallaan (1989), joka myös toi hänelle Pohjoismaiden neuvoston musiikkipalkinnon (1992).
Kevin Costner
Kevin Costner soittaa myös musiikkia muun muassa Modern West -yhtyeen kanssa.
Gracias
Räppärinä
Tammikuun lopulla 2012 julkaistiin musiikkivideo kappaleesta ”40k Volts”. Kappaleella vierailee ruotsalainen rap-artisti Eboi. Kappaletta seurasi Graciaksen ja tuottaja JTT:n huhtikuussa 2012 julkaistu yhteisalbumi Globe. Albumi nousi Suomen virallisen albumilistan 28. sijalle, ja sen kappaleista ”Night Shift” ja ”Bars” on myös julkaistu musiikkivideot. Gracias esiintyy myös JVG:n ”Karjala takaisin” -kappaleen musiikkivideolla. Elokuussa 2012 Globe-albumin kappaleesta ”Night Shift” julkaistiin DJ Kridlokkin tekemä remixversio. Remixversiosta on kuvattu myös musiikkivideo. Marraskuussa 2012 julkaistiin musiikkivideo kappaleesta ”Let Myself Go” ja maaliskuussa 2014 kappaleesta ”Levels (Stream Fast, Die Young)”. Graciaksen Elengi-albumi julkaistiin 30 toukokuuta 2014.
Lisa Hagman
pienoiskuva|Lisa Hagmanin rakennuttama koulutalo vuonna 1926 Helsingin KruununhaassaAnna-Lisa Amalia Hagman (29. syyskuuta 1882 Viipuri – 15. heinäkuuta 1950 Helsinki ) oli suomalainen opettaja ja koulunjohtaja.
Lisa Hagmanin täti oli politiikassa aktiivinen koulunjohtaja Lucina Hagman, joka johti Helsingin Uutta yhteiskoulua. Lisa Hagman pääsi tätinsä kouluun ja kirjoitti sieltä ylioppilaaksi vuonna 1903.
Ura opettajana ja koulunjohtajana
Valmistuttuaan kansakoulunopettajaksi Lisa Hagman opetti Helsingin uudessa yhteiskoulussa uskontoa, ruotsia ja kaunokirjoitusta. Tilanne muuttui, kun hän päätti perustaa oman koulunsa, jonka nimeksi tuli Yksityisluokat. Se sai toimiluvan valtioneuvostolta 11.12.1919.
Uuden koulutalon myötä Lisa Hagman perusti valmistavan koulun, jossa annettiin oppilaille kolmessa vuodessa kansakoulun oppimäärää vastaavat tiedot. Sen käytyään oppilaat pystyivät suorittamaan ylioppilastutkinnon Yksityisluokilla. Koulun yhteyteen perustettiin myös vuonna 1926 lastentarha, mutta se lopetettiin kannattamattomana vuonna 1929.
Yksityisluokkien konkurssi
Yksityisluokkien konkurssin jälkeen Hagman ei halunnut jatkaa uraansa opettajana enää muualla. Hän vietti osan loppuelämästään Ranskassa ja kuoli Helsingissä vuonna 1950.
Lastenkirjojen toimittajana
1920–1930-lukujen vaihteessa Hagman toimitti kolme isänsä satukokoelmaa, jotka oli sensuroitu sortovuosina. Teokset kuvitti Emil Cedercreutz.
Nagisa Ōshima
Kokoelma Oshiman kirjoituksia Oshima on Oshima on ilmestynyt suomeksi 1998. Teos sisältää Oshiman filmografian.
Suomen jääkiekkomaajoukkueen historia
2010-luku
Vuoden 2013 MM-kisat järjestettiin jälleen Suomen ja Ruotsin kesken, mutta tällä kertaa Ruotsilla oli päävastuu. Leijonien kisajoukkueessa oli useita ensikertalaisia, ja joukkuetta ivattiin usein "puulaakijoukkueeksi". Leijonat eteni kuitenkin välieriin, jossa toinen isäntämaa ja kisojen voittaja Ruotsi otti 3–0 voiton. Pronssiottelussa Suomi hävisi tiukan Yhdysvalloille voittolaukauskilpailussa 3–2 jääden edellisvuoden tapaan neljännelle sijalle. Kisoihin päättyi myös Jukka Jalosen maajoukkuevalmentaminen.
Made in Europe
Made in Europe on Deep Purplen livealbumi, joka on nauhoitettu MK III-kokoonpanon viimeisellä euroopankiertueella keväällä 1975. Samoilta keikoilta on julkaistu myös albumit MK III The Final Concerts ja Live in Paris 1975.
Jaakkiman Sanomat
Perinnelehti
Perinnelehti ilmestyy kuusi kertaa vuodessa, parillisten kuukausien 8. päivänä, 20-sivuisena tabloid-lehtenä. Lehden levikki on 2200 kpl. . Lehden kotisivulla julkaistaan makupaloja paperilehdestä ja tärkeimmät ajankohtaistiedot, lukijamatkoista ja kustantajayhdistysten toiminnasta sekä alueen kyläkirjahankkeista. Lehden kotisivulta löytyy myös tietoa alueen sukuseuroista ja linkit pitäjäsivuille.
J. Edgar Hoover
Elämä ja ura
FBI siirtyi 1950-luvun lopulla vastavakoiluun (Cointelpro) ja jatkoi amerikkalaisten kommunistien ahdistelua. Presidentti Johnson lykkäsi vuonna 1965 Hooverin eläkkeelle siirtymistä, ja Hoover laajensi FBI:n vastavakoilua kohdistumaan myös Ku Klux Klaniin, mustiin militantteihin ja sodanvastaiseen liikkeeseen, etenkin mustiin panttereihin ja Students for a Democratic Society -opiskelijajärjestöön. Sodanvastaisuutta ja kansalaisoikeusliikkeen johtajia vastustaessaan ja perinteisiä amerikkalaisia arvoja puolustaessaan Hoover joutui vasemmiston silmätikuksi.
AeroMéxico
Laivasto
thumb|Aeroméxicon Boeing 737-700 laskeutumassa [[San Franciscon kansainvälinen lentoasema|San Franciscon kansainväliselle lentoasemalle.]] thumb|Aeroméxicon Boeing 737 MAX 9. thumb|Aeroméxcicon Boeing 787-8 Dreamliner laskeutumassa [[Schipholin kansainvälinen lentoasema|Amsterdam Schipholin kansainväliselle lentoasemalle.]] thumb|Aeroméxicon Boeing 787-9 Dreamliner. Laivaston keski-ikä heinäkuussa 2022 on 6,5 vuotta.
Nikanor
Nikanor
Korpikylä (Tornio)
Matkakoski on yksi parhaana pidetyistä lohiapajista pohjoisessa suomessa. Alueen leimallisimpana viehekalastusmuotona tunnetaan ns. punttikalastus jossa käytetään rannalta kalastaessa pohjapainon ja perhon yhdistelmää.
Taitoluistelu talviolympialaisissa 1936
Pariluistelu
<br style="clear:both;"/>
Ampumahiihto talviolympialaisissa 2014 – naisten normaalimatka
Naisten ampumahiihdon normaalimatka talviolympialaisissa 2014 käytiin 14. helmikuuta ampumahiihtokeskus Laurassa. Kilpailun voitti valkovenäläinen Darja Domratšava. Hopealle hiihti Sveitsin Selina Gasparin ja pronssia voitti Valko-Venäjän Nadzeja Skardzina.
Sira
Islaminuskon nykypäiviin säilynyt kirjallinen tuotanto alkaa vasta 800-luvulla julkaistuna hadith-kirjallisuutena. Koraanin joitakin osia on kuitenkin säilynyt jopa 600-luvulta. Jälkipolville säilyneet Muhammadin elämäkerrat ovat kirjoitettu myöhään. Niissä esiintyy hadith-kokoelmien tapaan 800-luvun näkemyksiä ja teologisia oppeja.
Mimikry
Batesin mimikry
Usein mimikryllä tarkoitetaan tilannetta, jossa harmiton saaliseläin pyrkii ulkomuodoltaan, väritykseltään tai kuvioinniltaan muistuttamaan eläintä, joka on saalistajien mielestä epämiellyttävä tai jopa vaarallinen kohde. Tällaista jäljittelyä kutsutaan Batesin mimikryksi ilmiötä tutkineen englantilaisen luonnontieteilijän, Henry Walter Batesin mukaan.
The Essential Elvis Presley
CD 1
Bonuskappale:
Rikoselokuva
Rikoselokuvia tehtiin heti elokuvan historian alussa 1800-luvun lopussa. Rikoselokuva kukoisti erityisesti 1930-luvulla, jolloin varsinaiset mafia- ja vankilaelokuvat syntyivät. Rikoselokuvien suosioon vaikutti tosielämän järjestäytynyt rikollisuus. Film noir oli puolestaan rikoselokuvien keskeisin tyyli 1940-luvulta 1950-luvun loppuun. Seuraavalla vuosikymmenellä film noirin suosio hiipui ja sen tilalle nousi muita rikoselokuvan tyylejä, kuten vakoilu- ja ryöstöelokuvat.
Oikeussalidraama
pienoiskuva|[[Erään murhan anatomia|Erään murhan anatomia on esimerkki oikeussalidraamasta.]] Oikeussalidraama keskittyy tapahtuneen rikoksen oikeudellisiin seuraamuksiin. Usein se on oikeudenkäynnin kuvaus, ja sen tapahtumista iso osa on kuvattu oikeussalissa. Vaikka usein oikeussalidraamat ovat tyyliltään lähellä draamaelokuvia, niissä voi olla myös esimerkiksi selviä jännityksellisiä tai komediallisia elementtejä. Oikeussalidraaman päähenkilö on yleensä asianajaja, joko yleinen syyttäjä tai puolustusasianajaja, joka pyrkii ratkaisemaan oikeusjutun. Tyypillisiä oikeussalidraamoja ovat Erään murhan anatomia, Todistaja, Kunnes toisin todistetaan, Kunnian miehiä, Isän nimeen ja Syytetty. Hieman normaalista poikkeavia oikeussalidraamoja ovat muun muassa Valamiesten ratkaisu, Kunnian kentät ja Sian hetki.
Poliisielokuva
Esimerkkejä poliisisarjoista:
J. F. Naaralainen
Perhe
Naaralaisen puoliso oli Joutsasta kotoisin ollut Amalia Koittila (s. 1873), jonka kanssa hän avioitui vuonna 1894. Pariskunnalla oli neljä lasta.